    Lọ́gànjọ́ oru ọjọ́ kan báyìí ni mo déédéé gbọ́ òjò bẹ̀rẹ̀ síí’kù nígbà tí mo sì dìde ní ibùsùn mi ti mo yọ ojú wo òde, mo rí gbogbo àyíká, ó ṣókùnkùn dudu, bẹ́ẹ̀ ni àkókò òṣùpá ni, àfi bi ẹni pe àwọ̀sánmò ti pinnu lọ́kàn rẹ̀ pé òun kò ní tanná fún ènìyàn mo. Àwọn adìẹ sùn lọ tantan, afẹ́fẹ́ tútù rọra ń fẹ́ ]awọn èkúté ń jẹ ẹ̀rún oúnjẹ láàrin àgbàlá, bí ènìyàn kò bá fetí sílẹ̀ tán kò lè gbúròó ẹnu wọn, ṣùgbọ́n òwìwì ń kígbe lẹ́ẹ̀kọọkan, mo sì gbóhùn èlúlu, bẹ́ẹ̀ ni àdán fẹ́rẹ̀ fi ìyẹ́ gbá mi lórí, nítorí òru ni àkókòo ìgbádùn fún ẹranko náà. Bí mo ti ń wo òde ni imọ̀nàmọ́ná bù lẹ́ẹ̀kọọkan, ibi tí n kò bá sì rí tẹ́lẹ̀ rí, ìgbà tí imọ̀nàmọ́ná bá bù báyìí èmi a rí wọn. Nígbà tí ó ṣe tí mo bẹ̀rẹ̀ síí ronu, n kò mọ ìgbà tí mo bẹ̀rẹ̀ síí sọ̀rọ̀ sí ìtà tí mo ni, “Ayé yìí kò mà dọ́gba o, ibi ti àgbẹ̀ ti ń jẹ onírúurú oúnjẹ nínú ahéré oko, ni aláàárù ti ń wa gaàrí mu káàkiri ojú ọ̀nà, ibi tí ọba ti ń jókòó lórí ìtẹ́ ni tálákà kò lè jókòó lórí àga, ọlọ́gọ́rùn-ún àpò ń káàkiri inú ayé bẹ́ẹ̀ ni ẹni ti kò rí tọ́rọ́ jẹun náà ń rìn kiri, àkókò tí àwọn ẹlòmíràn bá ń jó tí wọ́n ń yọ̀ ayọ̀ ńlá àwọn ẹlòmíràn a máa sọkún wọ́n á kún fún ìbánújẹ́ gidigidi. A! ọgbọ́nb Olódùmarè ta ìmọ̀ ènìyàn yọ.”
    Loganjo oru ojo kan bayii ni mo deedee gbo ojo bere sii’ku nigba ti mo si dide ni ibusun mi ti mo yo oju wo ode, mo ri gbogbo ayika, o sokunkun dudu, bee ni akoko osupa ni, afi bi eni pe awosanmo ti pinnu lokan re pe oun ko ni tanna fun eniyan mo. Awon adie sun lo tantan, afefe tutu rora n fe ]awon ekute n je erun ounje laarin agbala, bi eniyan ko ba feti sile tan ko le gburoo enu won, sugbon owiwi n kigbe leekookan, mo si gbohun elulu, bee ni adan fere fi iye gba mi lori, nitori oru ni akokoo igbadun fun eranko naa. Bi mo ti n wo ode ni imonamona bu leekookan, ibi ti n ko ba si ri tele ri, igba ti imonamona ba bu bayii emi a ri won. Nigba ti o se ti mo bere sii ronu, n ko mo igba ti mo bere sii soro si ita ti mo ni, “Aye yii ko ma dogba o, ibi ti agbe ti n je oniruuru ounje ninu ahere oko, ni alaaaru ti n wa gaari mu kaakiri oju ona, ibi ti oba ti n jokoo lori ite ni talaka ko le jokoo lori aga, ologorun-un apo n kaakiri inu aye bee ni eni ti ko ri toro jeun naa n rin kiri, akoko ti awon elomiran ba n jo ti won n yo ayo nla awon elomiran a maa sokun won a kun fun ibanuje gidigidi. A! ogbonb Olodumare ta imo eniyan yo.”